Laura oli henkilökohtaisesti meitä vastassa vaikka saavuimme puolenyön jälkeen. Koimme itsemme tervetulleiksi hänet tavatessamme. Hän järjesti myös pickup kuljetuksen lentokentältä ja takaisin. Asunto itsessään oli pieni & siisti, kuten kuvista näimme jo ennakkoon. Ilmastointilaite ( lämmitys) oli tarpeen, koska ilman sitä varsinkin yöt kivitalossa ovat kylmiä marraskuussa. Asunto tuntui turvalliselta.
Se sijaitsee pikkukujalla, alueella, jossa äänet kuuluvat voimakkaasti mm.lähiravintoloista kivitalojen kapeilla kujilla. Suosittelen hankkimaan korvatulpat öitä varten, mikäli haluat nukkua kunnolla, varsinkin viikonloppuina musiikki kuuluu pitkälle aamuun.
Täältä on erittäin helppoa liikkua ympäri Roomaa, kävellen pääsee helposti ihan kaikille nähtävyyksille. Trastevere itsessään on ihastuttava. Sen tunnelmalliset kujat ja kadut ovat ihania kuljeskella. Ravintoloita, kahviloita yms riittää jokaiseen makuun.
Kiitos Lauralle, iloiselle ja avuliaalle emännälle!